A BIZOTTSÁG 687/2002/EK RENDELETE

(2002. április 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 578/2002/EK bizottsági rendelettel[1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre[2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és bizottsági rendelettel[3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. április 22-én.

a Bizottság részéről

Frederik BOLKESTEIN

a Bizottság tagja

MELLÉKLET

Árumegnevezés KN-kód szerinti besorolás Indoklás

(1) (2) (3)

1. Sebészeti eszközök tárolására tervezett, két különálló, sajtolt és perforált műanyag részből álló termék (melynek méretei H × SZ × M = 52,5 × 25 × 4,5 cm). A két részt mindkét oldalon fémkapocs fogja össze, egyik a másik tetején. A felső rész két fémfüllel van felszerelve. Az alsó részen különlegesen kiképzett rekeszek vannak az eszközök rögzítésére. A terméket a sebészeti eszközök nélkül árusítják. Lásd az A. fényképet* 3926 90 99 A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3926, a 3926 90 és a 3926 90 99 KN-kód megfogalmazása határozza meg. A termék nem tekinthető valamely 9018 KN-kód alá tartozó sebészeti eszköz vagy készülék tartozékának.

2. Kézi globális helyzetmeghatározó eszköz (GPS) (melynek méretei H × SZ × M = 8 × 17,3 × 6,5 cm) 16-színű folyadékkristályos kijelzővel (képernyőjének átlója 10,4 cm) és számos vezérlőgombbal. A készüléknek egy 12 csatornás vevőegysége van, amely alkalmas 12 műhold folyamatos követésére és a pozíció kiszámítása és frissítése céljából azok adatainak felhasználására, továbbá egy leszerelhető antennával, illetve akkumulátorról vagy 10-35 V-os egyenáramú adapterről üzemel. A következő tartozékokkal szállítják: rögzítőbilincs, alacsony profilú antenna, szivargyújtó-adapter, az adatok frissítésére szolgáló kábelek, használati útmutató és tartótáska. Lásd a B. fényképet* 8526 91 90 A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8526, a 8526 91 és a 8526 91 90 KN-kód megfogalmazása határozza meg. A készülék nem felel meg a Kombinált Nómenklatúra bevezető rendelkezései B bekezdése II. szakasza feltételeinek, ezért nem tekinthető polgári légi járműbe való beépítés céljára készült terméknek.

3. Hátul egy kiskerékhez csatlakozó alumínium lapból álló árucikk, amelyre rá lehet lépni. Az eleje egy állítható magasságú és rögzíthető kormányoszlophoz csatlakozik. A kormányoszlop kis kerékkel és kormányfogantyúkkal van ellátva. Az árucikk a vízszintes rész és a kormányoszlop közötti csatlakozásnál összehajtható. Az árucikket gyermekek és felnőttek is használhatják. Lásd a C. fényképet* 9501 00 90 A besorolást a Kombinált Nómenklatúra 1. és 6. általános értelmezési szabályának rendelkezései, a XVII. szakasz 1. megjegyzése, valamint a 9501 és a 9501 00 90 KN-kód megfogalmazása határozza meg. A termék gyermekek által használt kerekes játéknak minősül, annak ellenére, hogy felnőttek is használhatják. A 9501 vámtarifaszám szövege nem zárja ki, hogy ezt az árucikket felnőttek használják.

4. Egy Boeing 767-300ER típusú repülőgép szétszerelt állapotban lévő (1:200 méretarányú) modellje, melynek méretei H × SZ × M = 27 × 24,5 × 8 cm. A modell az alábbi elemekből áll: - egy törzs vagy fő rész - 2 szárny, mindegyiken motor - egy vízszintes vezérsík - egy függőleges vezérsík - egy állvány - egy talapzat. A talapzat és a törzs mindkét oldalán fel van tüntetve egy légitársaság neve. A függőleges vezérsíkon, a motorokon és a talapzaton egy légitársaság jelképe szerepel. Lásd a D. fényképet* 9503 20 10 A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, 9503 20 és 9503 20 10 KN-kód megfogalmazása határozza meg. A termék kicsinyített méretarányú modell szórakoztató céllal.

* A fényképek kizárólag tájékoztató jellegűek.

[pic]

[pic]

[1] HL L 97., 2002.4.13., 1. o.

[2] HL L 256., 1987.9.7., 1. o.

[3] HL-- L 311., 2000.12.12., 17. o.

[4] HL L 302., 1992.10.19., 1. o.